מנואל ניירה

מנואל אלחנדרו ניירה דיאז (בספרדית: Manuel Alejandro Neira Díaz; נולד ב-12 באוקטובר 1977) הוא כדורגלן עבר צ'יליאני ששיחק בעמדת החלוץ.

קריירה 
ניירה החל את הקריירה כשחקן בקבוצת קולו-קולו, ובהמשך שיחק גם בלאס פאלמס הספרדית ובראסינג קלוב מארגנטינה. ניירה החליף קבוצות רבות ואת מירב הקריירה עשה בקבוצה הצ'יליאנית אוניון אספניולה. במקביל שיחק בנבחרת צ'ילה במונדיאל 1998, ובסך הכל רשם 13 הופעות בנבחרת עד שנת 2006, בהן כבש 2 שערים.

בינואר 2007 חיפשה קבוצת הפועל תל אביב מחליף לחלוץ איוואן יוליץ' שלא התאקלם בקבוצה, וסיכמה עם ניירה, שהגיע לישראל וחתם בקבוצה. אולם כבר במשחקו השני במדי הקבוצה, במסגרת טורניר הערוץ הראשון הרוסי, נפצע ניירה בתחילת המשחק בעקבות תיקול מאחור של שחקן צסק"א מוסקבה, אלביר רהימיץ'. הפציעה כללה שני שברים בקרסולו, פציעה שמנעה ממנו לשחק עד סוף העונה, אז שוחרר מהפועל תל אביב מבלי ששיחק כלל בליגה הישראלית.

ב-2007 חזר לקבוצתו הקודמת אוניון אספניולה, ולאחר מכן שיחק בקבוצות נוספות בצ'ילה ובאקוודור.

ניירה נשוי לדוגמנית העל הצ'יליאנית פמלה דיאז.

קישורים חיצוניים

כדורגלנים צ'יליאנים
חלוצי כדורגל צ'יליאנים
כדורגלני נבחרת צ'ילה
כדורגלני קולו-קולו
כדורגלני לאס פאלמאס
כדורגלני ראסינג קלוב
כדורגלני אוניון אספניולה
כדורגלני אמריקה קאלי
כדורגלני הפועל תל אביב
כדורגלני סנטיאגו מורנינג
כדורגלנים זרים בישראל
כדורגלני מונדיאל 1998
כדורגלני קופה אמריקה 2001
ספורטאים זרים בברזיל
ספורטאים צ'יליאנים בספרד
ספורטאים צ'יליאנים בארגנטינה
ספורטאים זרים בקולומביה
ספורטאים צ'יליאנים במקסיקו
ספורטאים צ'יליאנים בישראל
ספורטאים זרים בטורקיה
ספורטאים זרים באקוודור
צ'יליאנים שנולדו ב-1977